ഉന്നതങ്ങളില് പിടിയുണ്ട്! ക്രൈംബ്രാഞ്ചിനോട് കയര്ത്ത് മോന്സണ് സാമ്ബത്തിക ഇടപാടു കേസ് അന്വേഷിക്കാനെത്തിയ പോലീസ് സംഘത്തോടു പുരാവസ്തു തട്ടിപ്പു കേസ് പ്രതി മോന്സണ് മാവുങ്കല് കയര്ക്കുന്ന ദൃശ്യങ്ങള് പുറത്ത്.തന്നെ താഴ്ത്തിക്കാണരുതെന്നും തന്റെ ബന്ധങ്ങളെക്കുറിച്ചു പോലീസ് സംഘത്തിനു വേണ്ടപോലെ അറിയില്ലെന്നും മോന്സണ് പറയുന്നു. തനിക്കെതിരേ നീങ്ങുന്ന ഈ ഉദ്യോഗസ്ഥനില്നിന്ന് അന്വേഷണം മാറ്റാമെന്നു പോലീസ് മേധാവി ഉറപ്പുനല്കിയെന്നും പറയുന്നുണ്ട്. എന്നാല്, ആരു പറഞ്ഞാലും സത്യസന്ധമായേ തനിക്ക് അന്വേഷിക്കാനാവൂ എന്നാണു ക്രൈംബ്രാഞ്ച് ഡിവൈ.എസ്.പി. അനില്കുമാറിന്റെ മറുപടി.ആറുകോടി 27 ലക്ഷം രൂപ തട്ടിച്ചെന്നു കാട്ടി ഹരിപ്പാട്ടെ ശ്രീവത്സം ഗ്രൂപ്പ് നല്കിയ പരാതിയില് വിവരശേഖരണത്തിനാണു ഡിവൈ.എസ്.പിയും സംഘവും രണ്ടുമാസം മുമ്ബു കൊച്ചി കലൂരിലുളള വീട്ടിലെത്തിയത്. അന്വേഷണസംഘത്തോടു സഹകരിക്കാന് താല്പ്പര്യമില്ലെന്നായിരുന്നു മോന്സന്റെ നിലപാട്. തന്നെക്കുറിച്ചു ചേര്ത്തലയിലെ വീട്ടുപരിസരത്തു പോയി അന്വേഷിച്ചത് എന്തിനാണെന്നും മോന്സന് ചോദിച്ചു. ജോലിയുടെ ഭാഗമാണെന്ന് ഉദ്യോഗസ്ഥര് മറുപടി നല്കിയപ്പോഴാണു തന്റെ സ്വാധീനത്തെക്കുറിച്ചു മോന്സണ് പറയുന്നത്. ദൃശ്യങ്ങള് പകര്ത്തിയതു മോന്സണ് തന്നെയാണെന്നു കരുതുന്നു. ശ്രീവത്സം ഗ്രൂപ്പുടമ രാജേന്ദ്രന് പിള്ള പരാതി നല്കിയതിനു പിന്നാലെ ഏഴു കോടി രൂപ വിലമതിക്കുന്നവ എന്നു പറഞ്ഞു നിരവധി കാറുകള് ശ്രീവത്സത്തിന്റെ അരൂരിലുള്ള യാര്ഡില് മോന്സണ് കൊണ്ടിട്ടിരുന്നു. എന്നാല്, ഇവയെല്ലാം പ്രളയത്തില് വെള്ളം കയറിയവയും പാലാ സ്വദേശിയായ രാജീവ് വാഹന നിര്മാതാക്കളില്നിന്നു കുറഞ്ഞവിലയ്ക്കു വാങ്ങിയവയുമാണ്. മാവുങ്കലിനെതിരായ കേസിലെ പരാതിക്കാരനാണു രാജീവ്. ഇവയ്ക്കു മതിപ്പുവില മുപ്പതു ലക്ഷമേ വരൂ എന്നാണ് മോട്ടോര് വാഹന വകുപ്പിന്റെ വിലയിരുത്തല്. ഏഴു കോടിയുടെ കാര് നല്കിയിട്ട് ഒരു കോടി രൂപയേ ശ്രീവത്സം ഗ്രൂപ്പ് നല്കിയിട്ടുള്ളൂ എന്ന മറുപരാതിയും മോന്സണ് നല്കിയിരുന്നു.